b'\n_START_ARTICLE_\n\xc5\xa0oku Nihongi\n_START_PARAGRAPH_\n\xc5\xa0oku Nihongi (\xe7\xb6\x9a\xe6\x97\xa5\xe6\x9c\xac\xe7\xb4\x80) je japonski zgodovinski tekst, spisan po cesarskem naro\xc4\x8dilu. Dokon\xc4\x8dan je bil leta 797 in je drugi od \xc5\xa1estih japonskih zgodovinskih kronik takoj za Nihon \xc5\xa0okijem in pred Nihon Kokijem. Glavna urednika sta bila Fud\xc5\xbeivara no Cugutada in Sugano no Mami\xc4\x8di. Je najpomembnej\xc5\xa1i primarni zgodovinski vir informacij za obdobje Nara._NEWLINE_Delo zajema 95-letno obdobje od za\xc4\x8detka vladavine cesarja Monmuja v letu 697 do 10. leta vladavine cesarja Kanmuja v letu 791 (obdobje 9 cesarskih vladavin). Dokon\xc4\x8dali so ga leta 797._NEWLINE_Besedilo je dolgo 40 zvezkov, napisano v japonski obliki klasi\xc4\x8dne kitaj\xc5\xa1\xc4\x8dine kanbun, kar je bilo v tistem \xc4\x8dasu uradno in pogosto. Veliko \xc5\xa1tevilo "senmjojev" (\xe5\xae\xa3\xe5\x91\xbd "cesarskih odredb") je zapisanih v pisavi "senmjo-gaki", ki ohranja \xc4\x8dlenke in fonografske kon\xc4\x8dnice glagolov.'